[{"text_idx": "#000001", "text": "Mae Rho\u0302d yn brosiect a redir gan artistiaid sy\u2019n cymryd ei enw o felin ddw\u0302r o\u2019r unfed ganrif ar bymtheg. Mae\u2019r pwyslais ar greu gweithiau celf sy\u2019n benodol i safle \u2013 cerfluniaeth, gosodiad, perfformiad, celf sonig a fideo \u2013 ochr yn ochr a\u0302 symposia, sgyrsiau a chyflwyniadau. Ymysg y prosiectau mae artistiaid Rho\u0302d wedi cymryd rhan ynddynt mae Rhodio yn Biennale Fenis yn 2010, cyfnod preswyl yn Oriel y Tanerdy ym Machynlleth yn 2012 a gw\u0302yl Made in Roath o 2013 i 2016."}, {"text_idx": "#000002", "text": "Fel rhan o gynllun LLWYFAN, mae\u2019r grw\u0302p yn cymryd drosodd hysbysfyrddau yng nghanol y dref ... mae Kathryn Campbell Dodd yn ymateb i hanes Hwlffordd trwy wrthrychau a delweddau sy\u2019n gysylltiedig a\u0302 bywyd y dref. Mae penny d jones yn creu helfa drysor, y gwobrau yw coed lleol a phrofiad o liw. Mae Roger Lougher yn ffw\u0302l sy\u2019n dawnsio sy\u2019n disgrifio Hwlffordd drwy symudiadau. Allwch chi ddysgu triciau newydd i hen gi? Mae David Shepherd yn gwneud delweddau sy\u2019n deillio o weithgareddau safle penodol mewn lleoliadau ar hyd glan yr afon. Gofynna Sea\u0301n Vicary \u2018A yw eich taith wir yn angenrheidiol?\u2019 wrth i bryderon cyfoes ymdoddi yn nhirwedd Sir Benfro. Mae Liz Waterhouse yn eich gwahodd i \u2018edrych drwy\u2019r twll sbi\u0308o\u2019. Bydd Jacob Whittaker cysylltu a\u0302 diwylliant pop lleol: o DC i RCA, sut yn union ydych chi\u2019n datrys problem fel Bruce Wayne?"}]